Mary Kay Letourneau

Mary Katherine Schmitz, ezagunagoa Mary Kay Letourneau izenez (Tustin, Kalifornia, AEB, 1962ko urtarrilaren 30a - Des Moines, Washington, AEB, 2020ko uztailaren 6a) estatubatuar maistra izan zen, nerabe batekin sexu-harremanak izan zituelako kondenatua. Mutiko horrekin bi alaba izan zituen eta geroago berarekin ezkondu zen.

 Biografia 
1996an, 34 urte zituela, Mary Kay Letourneauk Lehen Hezkuntzako seigarren mailako eskolak ematen zituen Buriengo eskola batean, Washingtonen. Hantxe ezagutu zuen Vili Fualaau, 12 urteko mutikoa. Sexu-harremana hasi zuen harekin eta haurdun geratu zen. 1997ko martxoan atxilotu eta bi estupro karguren errudun deklaratu zen.

Epaiaren zain zegoela, Fualaauren alaba erditu zuen. Washington estatuarekin, sei urte eta erdiko kartzela-epaia zela eta, erruduntasun-deklarazioko akordio batera iritsi zen, sei hilabeteko kartzela-zigorra barik hiru hilabeteko etenaldia eta Fualaaurekin bizitza osoan harremanik ez izatea, besteak beste. Kasu horrek arreta nazionala jaso zuen.

 Kartzela 
Kartzelan hiru hilabete eman ondoren, poliziak Fualaaurekin auto batean aurkitu zuen Letourneau. Epaile batek erruduntasun-deklarazioa atzera bota zuen eta zazpi urte eta erdiko legeak baimentzen zuen gehieneko espetxealdi-zigorra ezarri zion. Espetxera itzuli eta zortzi hilabetera, Fualaauren bigarren alaba erditu zen. 1998tik 2004ra espetxeratu zuten. Letourneau eta Fualaau 2005eko maiatzean ezkondu ziren.

 Ezkontza 
Ia 12 urtez ezkonduta egon ondoren, Fualaauk Letourneaurengandik banantzea eskatu zuen, baina gero atzera bota zuen eskaera. Bikotea 2019ko abuztuan banandu zen. Ezkontzan, Vili Fualaauk esan zuen ez zela biktima bat eta ez zela lotsatzen harremanarekin, baina 2020ko maiatzerako, bikotea dibortziatu ondoren, osasungarria ez zela ikusi zuen.

 Heriotza 
Letourneau koloneko minbiziaren ondorioz hil zen 2020ko uztailaren 6an Seattletik gertu, berrogeita hamazortzi urte zituela.

 Pelikulak 

 Un solo crimen, el amor (2000) 
Letourneauk, Fualaaurekin batera, Un seul crime, l'amour (euskaraz, Krimen bakarra, maitasuna) liburua idatzi zuen, non euren harremana zehaztu zuen. 2000. urtean, Letourneauren historia All American Girl: The Mary Kay Letourneau Story izeneko telebistarako film batean egokitu zen, Lloyd Kramerrek zuzendua eta Penelope Ann Miller, Omar Anguiano eta Mercedes Ruehl protagonista zituela.

 Secretos de un escándalo (2023) 
2023an, historia horretan oinarritutako beste pelikula bat egin zuen Todd Haynes zuzendari estatubatuarrak May December izenburuarekin. Banaketan Espainian eta Latinoamerikan Secretos de un escándalo izenburua izan zuen, protagonistak Julianne Moore, Natalie Portman eta Charles Melton zirela. Cannesko zinemaldian estreinatu zen filma, eta Netflix streaming-plataformaren bidez banatu zen.

 Erreferentziak 

 Ikus, gainera 

 Debra Lafave

 Kanpo estekak 

Kategoria:Emakume irakasleak
Kategoria:Ameriketako Estatu Batuetako irakasleak
Kategoria:Ameriketako Estatu Batuetako kriminalak
Kategoria:Minbiziak hildakoak